На основу чл. 99. Закона о планирању и изградњи („Сл. гласник РС“, бр. 72/09, 81/09-испр.,64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), чл. 7, 15, 17, и 18. Одлуке о отуђењу, давању у закуп, прибављању и размени грађевинског земљишта у јавној својини општине („Сл. гласник Града Врања“, бр. 6/16 и 43/16), Закључка Општинског већа општине Владичин Хан број 06-67/10-2/17-III, Комисија за спровођење поступка отуђења, давања у закуп, прибављања и размене грађевинског земљишта у јавној својини општине Владичин Хан, **РАСПИСУЈЕ**

# О Г Л А С

**О ОТУЂЕЊУ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН ПУТЕМ ПРИКУПЉАЊА ПИСМЕНИХ ПОНУДА**

**1.** Овим огласом оглашава се прикупљање писмених понуда за отуђење неизграђеног грађевинског земљишта у јавној својини Општине Владичин Хан и то кат. парцеле бр. 849 укупне површине 679 м2, уписана у лист непокретности бр. 118 КО Владичин Хан.

**2.** Земљиште које се отуђује прикупљањем понуда налази се у зони 9 - Дуге њиве – Осларци, ТНЦ 2 – породично становање са слободностојећим објектима на парцели, стамбени блокови у ужем градском центру дефинисани правилном матрицом саобраћајница према Плану генералне регулације насеља Владичин Хан („Сл. гласник Пчињског округа“, бр. 25/07) и Изменама и допунама плана генералне регулације за насеље Владичин Хан („Сл. гласник града Врања“, бр. 7/14) предвиђено је за изградњу са следећим параметрима:

- максимална спратност објекта П+2+Пк;

- најмања површина парцеле је 300 м2;

- максимални индекс изграђености 1,5;

- максимални проценат озелењених површина на парцели 30%;

- паркирање: 1 ПМ/1 стан и 1 ПМ/80,00 м2 делатности;

- објекат може бити постављен на грађевинској парцели као слободностојећи и објекат у прекинутом низу (објекат додирује једну бочну линију грађевинске парцеле);

- грађевинска линија је на 3 метра од регулационе линије;

- најмања дозвољена међусобна удаљеност бочних фасада објекта је 4 метара, ако је међусобна удаљеност објекта мања од 4 метра, на бочним фасадама објекта је дозвољено отварање прозора само помоћних просторија;

- висина објекта не сме бити већа од 11,5 метара (растојање од нулте коте до коте венца);

- делови објекта оријентисане према улици (еркери, балкони, надстрешнице и сл.) на нивоу првог спрата могу прећи грађевинску линију највише 1,2 метара, на највише 50% површине уличне фасаде.

Предметна парцела је комунално опремљена.

Земљиште које се отуђује мора се привести намени у роковима прописаним Законом о планирању и изградњи.

**3.** Почетни износ цене за отуђење земљишта износи 1.350,00 динара по м2, што за укупну површину предметне парцеле износи 916.650,00 динара (деветстотинашеснаестхиљадашестотинапедесет динара).

Земљиште из тачке 1. овог огласа по спроведеном поступку прикупљања писаних понуда, отуђиће се понуђачу који понуди највећу купопродајну цену и који испуњава друге услове из огласа.

Лице које стекне статус купца земљишта накнаду може уплатити на следећи начин:

* у целости на дан закључења уговора о отуђењу чиме стиче право на попуст од 20 % на утврђену цену из одлуке о отуђењу:
* у ратама и то: прва рата у износу од 30% од утврђене цене на дан закључења уговора, а остатак у 12 (дванаест) месечних рата које ће се усклађивати са индексом раста цена који објављује Републички завод за статистику.

Ради обезбеђења одложеног плаћања купопродајне цене лице које стиче право својине дужно је да пре потписивање уговора достави средства обезбеђења и то:банкарску гаранцију пословне банке „без приговора“ и наплативу „ на први позив“ уз обавезну клаузулу о укључењу ревалоризације у гаранцију са роком важења док траје период отплате. Општина као поверилац ће у случају кашњења у уплати било које рате активирати банкарску гаранцију за цео износ дуга.

**4.** Висина доприноса за уређивање грађевинског земљишта утврдиће се у поступку издавања грађевинске дозволе у складу са Одлуком о утврђивању доприноса за уређивање грађевинског земљишта („Сл. гласник Града Врања“, бр. 3/15).

**5.** Сваки учесник на јавном отварању понуда обавезан је да уплати депозит или положи гаранцију банке у износу од 20% од почетне цене за отуђење што за укупну површину парцеле износи 183.330,00 динара (стоосамдесттрихиљадетристотридесет динара).

Депозит се уплаћује на жиро рачун Општине Владичин Хан бр. 840-841151843-84 са позивом на број одобрења 56 111.

Учесник на јавном отварању понуда који је учествовао али није стекао статус купца има право на враћање уплаћеног депозита у року од 8 дана од дана одржавања јавног отварања понуда.

Уплаћени депозит се враћа у номиналном износу, без права на камату.

**6.** Јавно отварање понуда одржаће се у сали СО Владичин Хан дана 16.10.2017. године са почетком у 11,00 часова.

**7.** Право учешћа на јавном отварању понуда имају сва физичка лица, предузетници и правна лица.

**8.** Пријаве се подносе у затвореној коверти, Комисији за спровођење поступка отуђења, давања у закуп, прибављања и размене грађевинског земљишта у јавној својини општине Владичин Хан, са назнаком **ПРИЈАВА НА ОГЛАС,** на адреси Светосавска бр. 1, 17510 Владичин Хан, најкасније 48 сати пре дана и часа одржавања јавног надметања.

**Пријава физичког лица мора да садржи:**

* ознаку земљишта, односно број парцеле на коју се понуда односи
* име и презиме, адреса, ЈМБГ и потпис;
* пуномоћје оверено у складу са посебним законом за заступање у име физичког лица;
* изјава о прихватању свих услова из огласа;
* доказ о уплаћеном депозиту;
* број рачуна за враћање уплаћеног депозита;
* понуђену цену за отуђење предметне парцеле;

**Понуда предузетника мора да садржи:**

* ознаку земљишта, односно број парцеле на коју се понуда односи;
* назив и седиште предузетника, број телефона, потпис од стране овлашћеног лица;
* извод из регистра надлежног органа;
* потврду о ПИБ-у;
* пуномоћје оверено у складу са посебним законом за заступање у име предузетника;
* оверену изјаву овлашћеног лица о прихватању свих услова из јавног огласа;
* доказ о уплаћеном депозиту;
* број рачуна за враћање депозита;
* понуђену цену за отуђење предметне парцеле.

**Пријава правног лица мора да садржи:**

* ознаку земљишта односно број парцеле на коју се понуда односи;
* фирму, матични број и ПИБ;
* име и презиме директора односно лица овлашћеног за заступање и његов потпис;
* пуномоћје оверено у складу са посебним законом којим се представник правног лица овлашћује да учествује на отварању понуда у име правног лица;
* оверену фотокопију Решења о регистрацији АПР;
* оверену изјаву овлашћеног лица о прихватању свих услова из јавног огласа;
* доказ о уплаћеном депозиту;
* број рачуна за враћање уплаћеног депозита;
* понуђену цену за отуђење предметне парцеле;

Непотпуне и неблаговремене понуде одбацују се и неће се разматрати.

**9.** Јавно отварање понуда сматра се успешним ако за оглашену парцелу Комисија констатује да су приспеле најмање 2 уредне понуде.

**10.** Поступак јавног отварања понуда спроводи Комисија за спровођење поступка отуђења, давања у закуп, прибављања и размене грађевинског земљишта у јавној својини општине Владичин Хан.

О резултатима спроведеног поступка прикупљања понуда Комисија ће писмено обавестити све понуђаче у року од 5 радних дана од дана отварања понуда.

**11.** Уплаћени износ депозита не враћа се:

- ако подносилац благовремене и потпуне понуде не приступи јавном отварању понуда и не обавести комисију писаним путем 24 сата пре заказаног отварања понуда да неће учествовати јавном отварању понуда;

- ако подносилац благовремене и потпуне понуде, који је стекао статус купца оглашеног земљишта, не испуни услове за закључење уговора о отуђењу предметног грађевинског земљишта, односно не приступи закључењу уговора у року од 30 дана од дана доношења одлуке о отуђењу земљишта;

- ако најповољнији понуђач одбије да потпише изјаву о понуђеном највишем износу цене за отуђење земљишта.

**12.** Ближа права и обавезе регулисаће се уговором који се закључује између општине Владичин Хан и купца, у року од 30 дана од дана доношења одлуке о отуђењу грађевинског земљишта у јавној својини од стране Скупштине општине Владичин Хан и прибављања мишљења надлежног правобранилаштва.

**13.** За сва ближа обавештења заинтересовани учесници у поступку отуђења предметне непокретности могу се обратити имовинско-правној служби општинске управе Владичин Хан, сваким радним даном од 7 до 15 часова.

ОВАЈ ОГЛАС ОБЈАВЉЕН ЈЕ НА ОГЛАСНОЈ ТАБЛИ СКУПШТИНЕ ОПШТИНЕ ВЛАДИЧИН ХАН, У СРЕДСТВИМА ЈАВНОГ ИНФОРМИСАЊА И ИНТЕРНЕТ АДРЕСИ ОПШТИНЕ www.vladicinhan.org.rs, дана 11.09.2017. године.

**КОМИСИЈА ЗА СПРОВОЂЕЊЕ ПОСТУПКА ОТУЂЕЊА, ДАВАЊА У ЗАКУП, ПРИБАВЉАЊА И РАЗМЕНЕ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН**

**IV Број: 463-7/3/2017-04**

**ПРЕДСЕДНИК КОМИСИЈЕ**

**Милош Стојановић**